laion/Wikipedia-Exotic huggingface dataset:
קווין דוסון

קווין אמיליאנו דוסון בלאנקו (בספרדית: Kevin Emiliano Dawson Blanco; נולד ב-8 בפברואר 1992) הוא כדורגלן אורוגוואי המשחק בעמדת השוער בפניארול, בה הוא משמש כקפטן שני. דוסון גדל במחלקת הנוער של נסיונל, ולקראת עונת 2011/2012 עבר לשחק בקבוצת הבוגרים של פלאזה קולוניה, ששיחקה בליגה האורוגוואית השנייה. הוא ערך את הופעת הבכורה שלו בליגה ב-19 בנובמבר 2011. בתום עונת 2014/2015 עלה עם הקבוצה לליגת העל האורוגוואית. בינואר 2017 הושאל לעונה אחת לפניארול, ובתום העונה רכשה אותו פניארול תמורת 420 אלף אירו, ודוסון הפך לשוער הראשון של הקבוצה. פניארול אליפות אורוגוואי (2): 2017, 2018 הסופר קאפ האורוגוואי (1): 2018 קווין דוסון, באתר Transfermarkt קווין דוסון, באתר Soccerway קווין דוסון, באתר WorldFootball.net קווין דוסון, באתר FootballDatabase.eu "Transferzone.com / World's most accurate player value database". Transferzone.com (באנגלית). נבדק ב-2020-03-26. "Kevin Dawson". worldfootball.net (באנגלית). נבדק ב-2020-03-26. "Kevin Dawson Stats". FBref.com (באנגלית). נבדק ב-2021-01-09. ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פקונדו טורס

פקונדו דניאל טורס פרס (בספרדית: Facundo Daniel Torres Pérez; נולד ב-13 באפריל 2000) הוא כדורגלן אורוגוואי המשחק בעמדת הקיצוני השמאלי באורלנדו סיטי ובנבחרת אורוגוואי. טורס החל את קריירת המשחק שלו בקבוצת הנוער של פניארול, וב-16 באוגוסט 2020 ערך את הופעת הבכורה שלו במדי הקבוצה הבוגרת בניצחון 2–0 על בוסטון ריבר. הוא עלה כמחליפו של מתיאס דה לוס סנטוס בדקה ה-46, וחמש דקות לאחר מכן כבש שער בכורה. ב-24 בינואר 2022 נרכש על ידי אורלנדו סיטי מליגת העל האמריקאית תמורת 9 מיליון דולר והפך להעברה היקרה ביותר בתולדות המועדון. טורס שיחק בנבחרות אורוגוואי הצעירות, והוא מלך השערים בכל הזמנים של הנבחרת עד גיל 17. ב-5 במרץ 2021 זומן לראשונה לסגל הנבחרת הבוגרת לקראת משחקי מוקדמות מונדיאל 2022 נגד בוליביה וארגנטינה, אך המשחקים נדחו בשל מגפת הקורונה. ב-3 ביוני 2021 הוא ערך את הופעת הבכורה שלו בנבחרת, כשעלה כמחליף בדקה ה-66 בתיקו 0–0 עם פרגוואי. נכלל בסגל נבחרת אורוגוואי בטורניר מונדיאל 2022. פקונדו טורס, ברשת החברתית אינסטגרם פקונדו טורס, באתר Transfermarkt פקונדו טורס, באתר Soccerway פקונדו טורס, באתר WorldFootball.net פקונדו טורס, באתר National Football Teams פקונדו טורס, באתר FootballDatabase.eu "Debutantes de la 5a fecha del Torneo Apertura 2020". 18 באוגוסט 2020. נבדק ב-20 במאי 2021. {{cite web}}: (עזרה) "Peñarol vs. Boston River - 16 August 2020 - Soccerway". נבדק ב-17 באוגוסט 2020. {{cite web}}: (עזרה) "11 - Facundo Torres - AUF". נבדק ב-17 באוגוסט 2020. {{cite web}}: (עזרה) "Datos de la Selección Sub-17". נבדק ב-17 באוגוסט 2020. {{cite web}}: (עזרה) "35 futbolistas reservados para enfrentar a Argentina y Bolivia por Eliminatorias". 5 במרץ 2021. נבדק ב-7 במרץ 2021. {{cite web}}: (עזרה) "CONMEBOL suspends March World Cup qualifiers after clubs' refusal to release players". נבדק ב-7 במרץ 2021. {{cite web}}: (עזרה) "Uruguay v Paraguay game report". ESPN. 3 ביוני 2021. {{cite web}}: (עזרה) Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
נסטור גונסאלבס

נסטור גונסאלבס מרטיניקורנה (בספרדית: Néstor Gonçalves Martinicorena; ‏27 באפריל 1936 – 29 בדצמבר 2016) היה כדורגלן אורוגוואי ששיחק בעמדת הקשר האחורי בפניארול ובנבחרת אורוגוואי, והוא מלך ההופעות של פניארול בכל הזמנים. גונסאלבס נולד בקביוס שבאורוגוואי, ובשנת 1957 הצטרף לפניארול. הוא פרש במדי הקבוצה בשנת 1970, במשחק נגד סרו. הוא היה שותף מרכזי בדור הזהב של הקבוצה וזכה עם בתשע אליפויות (חמש מהן רצופות), בשלושה גביעי ליברטדורס, בשני גביעים ביניבשתים ובסופר קאפ האלופות הבין-יבשתי. הוא הכדורגלן האורוגוואי היחיד ששיחק בשישה משחקי גמר גביע הליברטדורס. הוא מת ב-29 בדצמבר 2016, בגיל 80, עקב בעיות בכליות. בשנים 1957–1968 שיחק גונסאלבס בנבחרת אורוגוואי, ובמדיה השתתף במונדיאל 1962 ו-1966 ובקופה אמריקה 1957 ו-1959. פניארול אליפות אורוגוואי (9): 1958, 1959, 1960, 1961, 1962, 1964, 1965, 1967, 1968 גביע ליברטדורס (3): 1960, 1961, 1966 הגביע הביניבשתי (2): 1961, 1966 סופר קאפ האלופות הבין-יבשתי (1): 1969 תארים אישיים מלך ההופעות של פניארול בכל הזמנים (574) שיאן התארים במדי פניארול (20) נבחרת הטורניר של מגזין "World Soccer" במונדיאל 1966 מדיה וקבצים בנושא נסטור גונסאלבס בוויקישיתוף נסטור גונסאלבס, באתר Transfermarkt נסטור גונסאלבס, באתר WorldFootball.net נסטור גונסאלבס, באתר National Football Teams נסטור גונסאלבס, באתר FootballDatabase.eu Ruiz M., Juan Guillermo (27 באפריל 2010). "Un día como hoy en el fútbol: Abril 27" [On this day in football: April 27] (בספרדית). GolGolGol Futbol. {{cite web}}: (עזרה) "Era World Positional Ranking : The 1960s". "Falleció Néstor Gonçalves, símbolo máximo de la historia de Peñarol". Osvaldo José Gorgazzi; José Luis Pierrend; Martín Tabeira (1999). Rec.Sport.Soccer Statistics Foundation (RSSSF) (ed.). "Supercopa 1969". נבדק ב-19 באוגוסט 2011. {{cite web}}: (עזרה)
קרחון קרול (מפרץ גליישר)

קרחון קרול (באנגלית: Carroll Glacier) הוא קרחון הממוקם בשטח הפארק הלאומי גליישר ביי, במדינת אלסקה שבארצות הברית. מוצאו של הקרחון בסמוך לגבול ארצות הברית - קנדה. הקרחון זורם לכיוון דרום-מזרח, עד שפכו אל מפרצון קווינס (Queens Inlet). אורכו של הקרחון 24 קילומטרים. שמו של הקרחון ניתן לו בשנת 1892 על ידי רייד (Reid), עובד הסקר הגאולוגי של ארצות הברית. הקרחון נקרא על שמו של רב החובל ג'יימס קרול (James Carroll), רב החובל של הספינה קווין (S.S. Queen), אשר באותה שנה היה הראשון שהגיע בהפלגה לחלקו העליון של מפרץ גליישר. ועדת הגבולות הבינלאומית בשנת 1898 קראה לקרחון בשם "קרחון וודס" (Woods Glacier). • Smith, Norman. (1990), The effects of glacial surging on sedimentation in a modern ice-contact lake, Alaska, Geological Society of America Bulletin - GEOL SOC AMER BULL. 102. 1393-1403. 10.1130/0016-7606(1990)102<1393:TEOGSO>2.3.CO;2 קרחוני אלסקה באתר הספרייה המדינתית של אלסקה קרחון קרול באתר alaska.guide מפת אזור קרחון קרול תצלומים המראים את נסיגת קרחון קרול בין השנים 1906 ו-2004 תחזית מזג אוויר עדכנית בקרחון קרול תחזית מזג אוויר עדכנית ארוכת טווח עבור קרחון קרול מידע גאוגרפי והיסטורי
ג'יימי לוולינג

ג'יימי לוולינג (בגרמנית: Jamie Leweling; נולד ב-26 בפברואר 2001) הוא כדורגלן גרמני ממוצא גנאי המשחק בעמדת החלוץ והקשר בשטוטגרט ובנבחרת גרמניה בכדורגל. לוולינג החל את קריירת המשחק שלו בקבוצת הנוער של נירנברג המקומית, ובשנת 2017 עבר לקבוצת הנוער של גרויטר פירט. ב-28 ביולי 2019 ערך את הופעת הבכורה שלו במדי הקבוצה הבוגרת של גרויטר פירט בבונדסליגה השנייה, כשעלה כמחליף בדקה ה-85 בהפסד 0–2 לארצגבירגה אווה. בתום עונת 2020/2021 העפיל עם הקבוצה לבונדסליגה. הוא ערך את הופעת הבכורה שלו בליגה הבכירה ב-14 באוגוסט 2021, בהפסד 1–5 לשטוטגרט, ואף כבש את השער המצמק לזכות קבוצתו. בתום עונת 2021/22, בה הבקיע לוולינג 5 שערים עבור גרויטר פירט, נשרה הקבוצה בחזרה לבונדסליגה השנייה. ביולי 2022 חתם באוניון ברלין מהבונדסליגה. לוולינג שיחק עונה אחת באוניון ברלין, ערך בה 25 הופעות בכל המפעלים, בהן הבקיע שער אחד, וסיים עם הקבוצה במקום הרביעי המפתיע. בקיץ 2023 הושאל לוולינג לעונה אחת לשטוטגרט. בעונת 2023/24 היה לוולינג חלק חשוב בעונה מצויינת של שטוטגרט, בה סיימה במקום השני בבונדסליגה. לוולינג הבקיע ארבעה שערי ליגה בעונה זו. במאי 2024 שטוטגרט בחרה לממש את אופציית הרכישה של לוולינג, והיא רכשה אותו מאוניון ברלין, והוא חתם על חוזה בשטוטגרט עד לסיום עונת 2027/28. בהיותו ממוצא גאנאי, זומן לוולינג לנבחרת גאנה באוקטובר 2020, אך לא ערך בה הופעת בכורה, ושב לשחק בנבחרות הצעירות של גרמניה. באוקטובר 2024 זומן לוולינג לסגל נבחרת גרמניה הבכירה, למשחקי ליגת האומות של אופ"א מול בוסניה והולנד, בעקבות פציעתו של ג'מאל מוסיאלה. לוולינג ישב על הספסל במשחק מול בוסניה ולא שיחק במשחק זה. ג'יימי לוולינג, באתר Transfermarkt ג'יימי לוולינג, באתר Fussballdaten.de (בגרמנית) ג'יימי לוולינג, באתר Soccerway ג'יימי לוולינג, באתר BDFutbol ג'יימי לוולינג, באתר WorldFootball.net ג'יימי לוולינג, באתר FootballDatabase.eu ג'יימי לוולינג, באתר ESPN
הבשורה עם מרגרט הקדושה ואנסאנוס הקדוש

"הבשורה עם מרגרט הקדושה ואנסאנוס הקדוש" הוא ציור מאת סימונה מרטיני וליפו ממי, המתאר את הבשורה למרים, אם ישו. העבודה נוצרה עבור מזבח צדדי של קתדרלת סיינה, והיא נמצאת היום באוסף גלריה אופיצי בפירנצה, איטליה . הציור נועד לעטר את מזבח אנסאנוס הקדוש בקתדרלת סיינה, הוא הוזמן כחלק מסדרה של ארבעה תיאורים של חיי מרים, ששובצו בארבעה מזבחות המוקדשות לקדושים פטרוני העיר. אלה כללו גם את הציור "לידת הבתולה" מאת אמברוג'ו לורנצטי. בנוסף כלל עיטור הכנסייה גם ציור לידה (1531), המפורק כיום ומיוחס לברטולומאו בולג'יני (אנ'), וכן ה"מאסטה" מאת דוצ'ו. תאריך הציור מצוין בטקסט על גבי שבר מן המסגרת המקורית: "symon martini et lippvs memmi de senis me pinxervnt anno domini mcccxxxiii". חלק זה משובץ כיום במסגרת מן המאה ה-19. השערה היא שמרטיני צייר את הלוח המרכזי, בעוד שממי היה אחראי על ציור קדושים בצידי התיאור וארבעת הטונדו ובהם נביאים, המשובצים בחלק העליון הציור נשאר בקתדרלה עד לשנת 1799, אז הועבר על ידי לאופולד השני, קיסר האימפריה הרומית הקדושה לפירנצה, בתמורה לשני בדים של לוקה ג'ורדאנו. מסגרת העץ המקורית, שנוצרה על ידי פאולו די קמפורגיו (Paolo di Camporegio), עוטרה בעלי זהב על ידי ממי. היא שופצה בשנת 1420 והוחלפה, כאמור, במסגרת מודרנית במאה ה-19. היצירה בנויה בתוך מסגרת בעלת מאפיינים אדריכליים-גותיים, היוצרת מתכונת של טריפטיכון. הפנל המרכזי מתאר את הבשורה למרים. המלאך גבריאל מופיע בצידו השמאלי של התיאור. הוא אוחז בידו ענף עץ זית ומצביע על יונה, המסמלת את רוח הקודש. מפיו של המלאך יוצאת הבשורה בצורה של טקסט בלטינית: ave" gratia plena dominvs tecvm" ("שמחי, ברוכת החסד. יהוה עמך"). מרים מתוארת יושבת על גבי כס מפואר, לובשת גלימה כחולה ועליה דגם עיטורי. היא מחזיקה בידה ספר פתוח. בינה לבין המלאך ניצב כד ובו חבצלות לבנות. מרים מתוארת כשהיא נבהלת מן הבשורה. הדבר מתבטא בתנוחת הגוף המעוקלת. שני הלוחות הצדיים מתארים את אנסאנוס הקדוש (משמאל), ודמות נשית, המזוהה עם מקסימה הקדוש (St. Maxima)‏ או מרגרט הקדושה (St. Margaret), מימין. מעל תיאורים אלו ארבעה טונדו ועליהם דמויות של נביאים: ירמיהו, יחזקאל, ישעיהו ודניאל. מדיה וקבצים בנושא הבשורה עם מרגרט הקדושה ואנסאנוס הקדוש בוויקישיתוף Cricco, Giorgio; Francesco Paolo Di Teodoro (2004). Itinerario nell'arte. Bologna: Zanichelli. ISBN 978-88-08-10877-7. Page at Florence museums website
סשה בורכרט

סשה בורכרט (בגרמנית: Sascha Burchert; נולד ב-30 באוקטובר 1989) הוא כדורגלן גרמני המשחק בעמדת השוער בפ.צ. זנקט פאולי. בקיץ 2002 הצטרף לקבוצת הנוער של הרטה ברלין. בשנת 2008 חתם על חוזהו המקצועני הראשון, וב-17 בספטמבר 2009 ערך את הופעת הבכורה שלו בקבוצה, כשנכנס בדקה ה-21 כמחליפו של השוער הראשון ירוסלאב דרובני במשחק הליגה האירופית נגד ונטספילס. ב-20 בספטמבר 2009 ערך את הופעת הבכורה שלו בבונדסליגה, במשחק נגד המבורג. בורכרט זכה לפרסום שלילי, לאחר שבמשחק אחד בבונדסליגה ספג שני שערים מטווחים ארוכים מאוד לאחר שיצא מחוץ לרחבת השוער על מנת להדוף את הכדור בנגיחה והותיר את השער פנוי לבעיטה מרחוק. במהלך השנים הבאות נדדה הקבוצה בין הבונדסליגה לבונדסליגה השנייה, ובורכרט קיבל מעט קרדיט ממאמניו ובעיקר שיחק בקבוצה השנייה של המועדון. ביולי 2015 הושאל בורכרט לוולרנגה מליגת העל הנורווגית, ובדצמבר 2015 שב להרטה ברלין. ביולי 2016 עבר בהעברה חופשית לגרויטר פירט מהבונדסליגה השנייה, ובעונת 2017/2018 הפך לשוער הראשון של הקבוצה. בתום עונת 2020/2021 העפיל עם הקבוצה לבונדסליגה, אך נשר עמה בחזרה לבונדסליגה השנייה בעונת 2021/22. בקיץ 2022 חתם בורכרט בפ.צ. זנקט פאולי מהבונדסליגה השנייה. בורכרט שימש שוער משנה לניקולה ואסילי לאורך תקופתו בקבוצה, שעלתה לבונדסליגה בתום עונת 2023/24, ובשתי עונותיו הראשונות בקבוצה לא ערך כלל הופעות ליגה. מדיה וקבצים בנושא סשה בורכרט בוויקישיתוף סשה בורכרט, באתר Transfermarkt סשה בורכרט, באתר Fussballdaten.de (בגרמנית) סשה בורכרט, באתר Soccerway סשה בורכרט, באתר WorldFootball.net סשה בורכרט, באתר FootballDatabase.eu סשה בורכרט, באתר ESPN "Sascha Burchert" (בגרמנית). HerthaBSC.de. נבדק ב-12 בפברואר 2011. {{cite web}}: (עזרה) "One Goalkeeper's Bad Day". Bundesliga. 23 באוגוסט 2013. נבדק ב-29 בספטמבר 2017. {{cite web}}: (עזרה) "Bayern Mun 1 0 Hertha BSC". BBC Sport. 25 באפריל 2015. נבדק ב-25 באפריל 2015. {{cite news}}: (עזרה)
סקוט מת'סון

סקוט מילן מת'סון הבן (באנגלית: .Scott Milne Matheson Jr‏; 8 בינואר 1929 – 7 באוקטובר 1990) היה פוליטיקאי אמריקאי, מושל מדינת יוטה ה־12 בין השנים 1977–1985. נכון ל-2024, הוא חבר המפלגה הדמוקרטית האחרון ששירת בתפקיד המושל. מת'סון נולד בינואר 1929 בשיקגו, בנם של הזוג המורמוני סקוט מילן ואדל אדמס מת'סון. סבו וסבתו מצד אביו היו מהגרים סקוטים, ובעוד הורי אמו נולדו באנגליה ובצפון אירלנד. זמן קצר לאחר לידתו עברה המשפחה ליוטה, ותחילה השתקעה תחילה בפרוואן (Parowan), בטרם עברו לסולט לייק סיטי כשאביו התמנה לתובע פדרלי. מת'סון השלים את לימודיו התיכוניים בבית הספר התיכון המזרחי של סולט לייק סיטי בשנת 1946, קיבל תואר ראשון במדע המדינה מאוניברסיטת יוטה ב-1950, וכעבור שנתיים השלים לימודי תואר שני במשפטים מבית הספר למשפט באוניברסיטת סטנפורד. ב-25 באוגוסט 1951 נישא לנורמה לואיז ורנסקי, ולזוג נולדו ארבעה ילדים. אחד מהם הוא ג'ים מת'סון, לימים חבר בית הנבחרים של ארצות הברית. בן נוסף, סקוט מת'סון ג'וניור, היה מועמד המפלגה הדמוקרטית לתפקיד מושל יוטה בבחירות 2004, וב-2010 מונה לשופט בבית המשפט הפדרלי העשירי לערעורים של ארצות הברית. לאחר לימודיו הגבוהים עסק במשך חמש שנים בעריכת דין פרטית במחוז איירון שביוטה, ואחר כך החל את תפקידו בתאגיד מסילות הברזל "Union Pacific Railroad" בשנת 1958. במהלך שירותו בתאגיד הרכבת הגיע לתפקיד היועץ הכללי של הארגון, לפני שהתמודד בבחירות 1976 על תפקיד המושל. ב-3 בינואר 1977 מת'סון הושבע לתפקידו כמושל יוטה. במהלך כהונתו כמושל היה הנאשם בתיק המשפטי "H. L. v. Matheson" בבית המשפט העליון של ארצות הברית, שאישר את החוק המדינתי ביוטה המחייב הסכמת הורים להפלה מלאכותית המבוצעת בידי נערה. ב-1989 אובחן מת'סון כחולה במיאלומה נפוצה, זן ייחודי של מחלת הסרטן שנגרמה כתוצאה מחשיפה לנשורת גרעינית שמקורה בניסוי בנשק גרעיני בנבדה. סקוט מת'סון נפטר מהמחלה ב-7 באוקטובר 1990, בגיל 61. הוא נטמן בבית העלמין העירוני בפרוואן. מדיה וקבצים בנושא סקוט מת'סון בוויקישיתוף סקוט מת'סון, באתר "Find a Grave" (באנגלית) גלן פלוור, Scott Matheson, 61, Ex-Governor And Leading Democrat in Utah, באתר הניו יורק טיימס, 8 באוקטובר 1990 (באנגלית) רוברט גרקה, Norma Matheson, the ‘godmother’ of the Utah Democratic Party, dies at 89, באתר סולט לייק טריביון, 29 ביולי 2019 (באנגלית)
חוות רוח בראשית

חוות "רוח בראשית" היא חוות רוח לייצור חשמל השוכנת סמוך להר פרס בדרום רמת הגולן. החווה מכילה 39 טורבינות רוח, בהספק של 207 מגה-ואט. המיזם הוא בבעלות החברות אנלייט ו"אוירם", ובשותפות עם היישובים: יונתן, אלוני הבשן, רמת מגשימים, מבוא חמה, נטור, כנף, אבני איתן ומעלה גמלא. הצעות להקמת חוות רוח ברמת הגולן החלו כבר בשנות ה-80. אזור רמת הגולן נסקר ונמצא כבעל תנאים טובים לניצול אנרגיית הרוח להפקת חשמל. אחד האזורים שסומנו כאזור מיטבי לניצול אנרגיית הרוח היה אזור הר פרס. טורבינה נסיונית הוקמה ב-1985 על הר בני צפת. בשנת 1992 הוקמה חוות הרוח הראשונה בישראל על הר בני רסן, שכללה 10 טורבינות שגובהן 30 מטרים. החל מראשית העשור השני של המאה ה-21 החלו רשויות המדינה בקידום התוכניות לבניית חוות רוח ברמת הגולן, ובהן החווה באזור הר פרס. בשנת 2018 החלה הקמת חוות הרוח עמק הבכא, הנמצאת אף היא בבעלות חברת אנלייט. קיימות תוכניות נוספות להקמת חוות רוח בגולן, למשל באזור היישובים הדרוזיים בצפון הרמה. חוות הרוח כוללת 39 טורבינות מתוצרת ג'נרל אלקטריק, המתנשאות לגובה של כ-180 מטרים. הטורבינות הוקמו בשטח שבין הר פרס לגבעת אורחה, סמוך לכביש 98. החווה צפויה להפיק 207 מגה-ואט חשמל אשר ימכרו לחברת החשמל. לצורך העברת החשמל לרשת הארצית נבנה קו מתח גבוה טמון באדמה באורך 26 קילומטרים מהחווה ועד לצומת יהודיה. העבודות להקמת הטורבינות החלו בשנת 2021, כשעיקר המימון להקמה ניתן בהלוואת נון-ריקורס מבנק הפועלים. ביוני 2023 חוברה החווה לרשת החשמל לשם הרצתה. להערכת אנלייט, ההכנסות השנתיות הצפויות מהמיזם עם הפעלתו המלאה יהיו 52-50 מיליון דולר. טורבינות הרוח בפרויקט הוצבו במרחק של מספר קילומטרים מכל מקום יישוב ולכן אינן מפריעות ליישובים קיימים. הובע חשש לפגיעה בנוף, אולם זו קטנה יחסית משום שמדובר באזור לא מתוייר באופן יחסי. חששות רבים הובעו בנוגע לפגיעה אפשרית בציפורים ובפרט בנשרים, שאוכלוסייתם בישראל נמצאת במצב פגיע. אזור תל פארס במיוחד ידוע כמקום מחיה לנשרים, וקיים חשש כי הקמת החווה תביא להכחדתם מהאזור. בעקבות המחאות חויבה אנלייט להתקין מערכת לאיתור ציפורים שתכלול מכ"ם לגילוי ציפורים ועמדות תצפית אנושיות. במידת הצורך אמורה המערכת לעצור טורבינות כדי למנוע פגיעה בנשרים ובבעלי כנף אחרים. הר פרס ברקע הטורבינות אחת הטורבינות בפרויקט במהלך הקמתה חוות הרוח בראשית בצילום מגבעת אורחה חוות הרוח בצילום מהר שיפון מדיה וקבצים בנושא חוות רוח בראשית בוויקישיתוף ליאור גוטמן, משרד הביטחון מעכב לאנלייט פרויקט רוח ברמת הגולן: "אדישות מקוממת", באתר כלכליסט, 26 באוקטובר 2020 יהודה וינברג, הקמת מיזם "רוח בראשית", שישי בגולן, 17 ביוני 2021 ליאור גוטמן, אנלייט תחל בהקמת חוות טורבינות ברמת הגולן בהשקעה של 1.25 מיליארד שקל, באתר כלכליסט, 28 ביולי 2020 עדיאל איתן מוסטקי, פרויקט 'רוח בראשית' של אנלייט ברמת הגולן נכנס לבדיקות הרצה וחיבור לרשת החשמל, באתר כלכליסט, 12 ביוני 2023; ארז רביב, ‏פרוייקט האנרגיה המתחדשת הגדול בארץ: הופעלה הטורבינה הראשונה בחוות ״רוח בראשית״ בגולן, באתר דבר העובדים בארץ ישראל, 12 ביוני 2023 חוות טורבינות בגולן מאיימת על עתידם של הנשרים, באתר הצפרות הישראלי; אילנה קוריאל, אור ירוק מבג"ץ: 42 טורבינות רוח יוקמו בגולן, באתר ynet, 23 ביוני 2019 יאיר קראוס, ‏החברה שהופכת את הרוח המנשבת בגולן לחשמל, בעיתון מקור ראשון, 7 באוקטובר 2021 אילנה קוריאל, חוות טורבינות רוח בגולן תוקם אם יוכח שנשרים לא ייפגעו, באתר ynet, 15 ביולי 2018
גדעון יונג

גדעון יונג (בגרמנית: Gideon Jung; נולד ב-12 בספטמבר 1994) הוא כדורגלן גרמני המשחק בעמדת הקשר האחורי והבלם בגרויטר פירט. לאחר ששיחק בקבוצת הנוער שלה, ב-13 בספטמבר 2013 ערך יונג את הופעת הבכורה שלו במדי רוט-וייס אוברהאוזן, ששיחקה בליגה הגרמנית הרביעית. ביולי 2014 עבר להמבורג, והצטרף לקבוצת המילואים של המועדון. ב-14 באוגוסט 2015 ערך את הופעת הבכורה שלו במדי הקבוצה הבוגרת בבונדסליגה, בהפסד 0–5 לבאיירן מינכן. ב-26 בנובמבר 2017 כבש את שער הבכורה שלו בליגה, בניצחון קבוצתו 3–0 על הופנהיים. בתום עונת 2017/2018 ירד עם הקבוצה לבונדסליגה השנייה לראשונה בתולדותיה. ביולי 2021 עבר לגרויטר פירט, העולה הטרייה לבונדסליגה. בשנת 2017 שיחק יונג בנבחרת גרמניה הצעירה, וזכה עימה באליפות אירופה עד גיל 21. מדיה וקבצים בנושא גדעון יונג בוויקישיתוף גדעון יונג, באתר Transfermarkt גדעון יונג, באתר Fussballdaten.de (בגרמנית) גדעון יונג, באתר Soccerway גדעון יונג, באתר WorldFootball.net גדעון יונג, באתר FootballDatabase.eu "Weisers Kopfball macht den EM-Traum wahr". kicker.de (בגרמנית). 30 ביוני 2017. נבדק ב-30 ביוני 2017. {{cite web}}: (עזרה)
סבסטיאן גריסבק

סבסטיאן גריסבק (בגרמנית: Sebastian Griesbeck; נולד ב-3 באוקטובר 1990) הוא כדורגלן גרמני המשחק בעמדת הקשר האחורי בסטארט מליגת המשנה הנורווגית. בשנים 2010–2013 שיחק גריסבק באולם 1846, שנעה בין הליגה הרביעית לליגה החמישית בגרמניה. ביולי 2013 עבר לפ.צ. היידנהיים מהליגה הגרמנית השלישית, ובתום העונה העפיל עימה לבונדסליגה השנייה. ב-15 ביולי 2020, אחרי 240 משחקים במדי פ.צ. היידנהיים, עבר גריסבק לאוניון ברלין, והיה חלק מעונה מוצלחת של הקבוצה, שסיימה במקום השביעי בטבלה. בסוף אוגוסט 2021 עבר לגרויטר פירט, העולה הטרייה לבונדסליגה. בעונת הבכורה שלו בקבוצה, 2021/22, נשר גריסבק עם גרויטר פירט לבונדסליגה השנייה. בעונת 2022/23 סיימו גריסבק וגרויטר פירט במקום ה-12 בבונדסליגה השנייה. בקיץ 2023 עבר גריסבק לאיינטרכט בראונשווייג מהבונדסליגה השנייה. גריסבק ערך 23 הופעות בעונת 2023/24 במדי בראונשווייג, וסיים עם הקבוצה בתחתית הטבלה, אך נשאר עמה בליגה. בקיץ 2024, לאחר עונה אחת בבראונשווייג, עבר גריסבק לליגת המשנה הנורווגית, כשחתם בסטארט. סבסטיאן גריסבק, באתר Transfermarkt סבסטיאן גריסבק, באתר Fussballdaten.de (בגרמנית) סבסטיאן גריסבק, באתר Soccerway סבסטיאן גריסבק, באתר WorldFootball.net סבסטיאן גריסבק, באתר FootballDatabase.eu 1. FC Heidenheim 1846 e. V. - "Probiere es aus und nutze deine Chance, Sebastian", www.fc-heidenheim.de "Union Berlin sign midfielder Sebastian Griesbeck". 8 ביולי 2020. {{cite web}}: (עזרה) Kleeblatt holt Griesbeck | SpVgg Greuther Fürth - die offizielle Website, www.sgf1903.de (בגרמנית)
עסק משפחתי (סדרת טלוויזיה)

עסק משפחתי היא סדרת טלוויזיה קומית של נטפליקס. כתב וביים את הסדרה איגור גוטסמן, ולה שלוש עונות, כל אחת בת שישה פרקים. הסדרה עוסקת במשפחת חזן, משפחה יהודית צרפתית, שעוברת מעסקי בשר כשר לגידול קנאביס. ז'ראר חזן הוא קצב אלמן המפעיל אטליז כשר בפריז. הוא מעוניין שבנו ז'וזף ייכנס לעסק במקומו, אך ז'וזף שקוע במיזמים כושלים שונים. הבת הצעירה אור היא מנהלת החשבונות של האטליז, והיא צופה לו כישלון כלכלי עקב ניהול גרוע של ז'ראר. הסבתא לודמילה רוזנברג, חמותו של ז'ראר, היא חלק מהמשפחה. אוליביה פאריינטה הוא סוחר בגדים שעקב היותו יתום גדל במשפחת חזן והפך לחלק מהמשפחה. ז'וזף הוא בן זוגה של עאידה המוסלמית, אחותו של ידידו עלי, והוא אינו מוצא אומץ לספר על זוגיות זו למשפחתו ולאח נוסף של עאידה, יוסף, שהוא אסיר משוחרר. קלמנטין, בתו של שר הבריאות הצרפתי וידידה של ז'וזף, מגלה לז'וזף בסוד שאביה עומד לפעול ללגליזציה של קנאביס. ז'וזף מחליט להסב את האטליז לעסק לגידול קנאביס, כדי לכבוש את השוק כשהלגליזציה תיכנס לתוקף. כדי לשכנע את אביו לצעד זה הוא מגייס את הזמר אנריקו מסיאס, המופיע בסדרה בתפקיד עצמו. ז'ראר הוא מעריץ של מסיאס, ולכן השכנוע מצליח. כל החבורה נרתמת למיזם הקנאביס, שתחילתו ברכישת ייחורים באמסטרדם מידיד ותיק של לודמילה, שמתגלה כמומחית לגידול קנאביס משובח. את הקנאביס הם מגדלים באסם של המשפחה, שלידו פועלת תחנת משטרה, מה שמצריך זהירות יתרה בהסתרת הפעילות, במיוחד משום שאחת השוטרות, אלודי, היא אהובתה של אור. את הקנאביס מוכרת המשפחה לז'ורס, מנהיגה של ארגון פשע. ז'ראר מתחיל לעשן מהקנאביס שגידל, ופונה לטיפול גמילה, שם הוא פוגש את קתרין, שמתאהבת בו. בעונה השנייה של הסדרה ז'ראר, ז'וזף ואליביה נכלאים עקב עסקי הסמים שלהם, אך בסוף העונה הם וכל יתר בני המשפחה נחטפים על ידי קתרין, שמתגלה כראש ארגון פשע קולומביאני. עונה ראשונה של הסדרה עלתה לנטפליקס ב-27 ביוני 2019. עונה שנייה עלתה לנטפליקס ב-11 בספטמבר 2020, ועונה שלישית עלתה לנטפליקס ב-8 באוקטובר 2021. "עסק משפחתי", במסד הנתונים הקולנועיים IMDb (באנגלית) "עסק משפחתי", באתר נטפליקס "עסק משפחתי", באתר Rotten Tomatoes (באנגלית) "עסק משפחתי", במסד הנתונים הקולנועיים KinoPoisk (ברוסית) עסק משפחתי | טריילר, בערוץ יוטיוב של נטפליקס ישראל שי להב, ‏עוגיות חשיש כשרות: "עסק משפחתי" מזכירה את התעלמותנו מיהודי העולם, באתר מעריב אונליין, 5 ביולי 2019 Cnaan Liphshiz, New Netflix show ‘Family Business’ is a French-Jewish version of ‘Breaking Bad’, The Times of Israel, ‏5 July 2019 Kasey Moore, ‘Family Business’ Renewed for Season 3 at Netflix, What's on Netflix, October 2, 2020
חתה יסבח סבח

חתה יסבח סבח (תרגום ממרוקאית: "עד שיאיר השחר") היא דרמה ישראלית בבימויו של דוד דרעי ובהפקתו של ערן ריקליס, ששודרה לראשונה בדצמבר 2004 ב-HOT. הסרט זכה בפרס האקדמיה לטלוויזיה לשנת 2005, לדרמה הטובה ביותר ולשחקנית הטובה ביותר (ריימונד אבקסיס). הסרט היה גם אחד מחמשת הסרטים הטובים שהוכרזו בטקס "מסך הזהב 2005" לפי בחירת צופי הטלוויזיה. את התסריט לסרט כתבו דוד דרעי ואורי ויסברוד. הסרט צולם ביישוב ירוחם וזכה להצלחה בפסטיבלים בינלאומיים רבים בהם הוקרן. את שיר הנושא לסרט, "נשבעתי", שרה ריימונד אבקסיס. זהו השיר הראשון שהיא הקליטה בישראל בעברית לבדה. את מילות השיר כתב אורי ויסברוד, והלחן הוא של מלחין הדרמה כולה יונתן בר גיורא. העלילה מתמקדת בשבוע דרמטי ומכריע בחייה של ליליאן אלמקייס (ריימונד אבקסיס), בעלת סלון כלות בעיירה דרומית. במהלך השבוע מתמודדת ליליאן עם שפיותה ההולכת ומתרופפת של אמה המזדקנת (רוחמה מלכה) שחיה איתה בבית, עם משבר בחיי הנישואין של בתה (יעל אבקסיס) ועם מחזר לא קרוא (אורי גבריאל) שמאיים על בדידותה המזהרת. ליליאן, אישה עקשנית, מטפלת בכל הצרות שנחתו על ראשה על ידי הדחקה, אך בשלב מסוים היא מגלה שהשיטה הזו כבר לא עובדת, וצרותיה רק גדלות. ריימונד אבקסיס יעל אבקסיס רוחמה מלכא אורי גבריאל אבי גרייניק לימור פנחס שגיא שריקי פירה קנטר גלינה סבידנסקי יניב חיים "חתה יסבח סבח", במסד הנתונים הקולנועיים IMDb (באנגלית) "חתה יסבח סבח", באתר אידיבי "חתה יסבח סבח", במסד הנתונים הקולנועיים KinoPoisk (ברוסית) מרב יודילוביץ', "עד שיגיע מחר" יתמודד בפסטיבל מונטה קרלו, באתר ynet, 4 במאי 2006 חתה יסבח סבח ב-Jewish Week - ג'ורג' רובינסון כותב על הסרט "נשבעתי", שיר הנושא של הסרט מתוך האלבום "תמות" של מלחין הפסקול יונתן בר גיורא
ט

ט' היא האות התשיעית באלפבית העברי, ושמה טי"ת (טֵית). בהתאם לחלוקת אותיות האלפבית העברי לחמשת מוצאי הפה, ט' נמנית עם חמש האותיות הלשוניות: דטלנ"ת. מבחינה פונולוגית ייצגה האות ט' במקור עיצור מכתשי מלועלע, סותם, אטום (/tˤ/ ‏:IPA). עיצור זה הוא עיצור נחצי, כמו טא (ط) הערבית. בפי דוברי העברית החדשה, היא מבוטאת כעיצור מכתשי, סותם, אטום (/t/ ‏:IPA), כמו הגיית האות ת'. בקוד ASCII מיוצגת האות ט' בערך E8, ובקוד Unicode היא מיוצגת בערך 05D8. בקוד מורס מיוצגת האות ט' באמצעות הרצף (משמאל לימין): -.. (נקודה נקודה קו). הוא ייצוגה של האות ט' בכתב ברייל. באלפבית צלילי מיוצגת האות ט' באמצעות המילה "טיח". באיתות בדגלי סמפור ט' מיוצגת על ידי דגל אחד הפונה לכיוון דרום־מערב ודגל שני הפונה לכיוון צפון־מערב. בגימטריה ערכה 9, ובהתאם לכך כיתה ט' היא הכיתה התשיעית בבית הספר. כשהאות ט' מופיעה בראש מספר פירושה 9,000, למשל: ט'תתנ"א הוא 9,851. המספר 15 נכתב באופן חריג בצורה ט"ו, כדי להימנע מכתיבת אותיות המרכיבות את השם המפורש. מסיבה דומה נכתב המספר 16 בצורה ט"ז. בשפה עברית מודרנית שכיחות השימוש באות ט' היא כ־1.08% מכלל אותיות האלפבית העברי. ט' הוא קיצור של המילה "טון". ط – האות טַא בערבית ظ – האות טַ'א בערבית θ - האות תטא ביוונית הערך "ט", במיקרופדיה תלמודית, באתר ויקישיבה ניקולא יוזגוף-אורבך, שיר: בגנות האות ט', באתר הארץ, 30 בינואר 2018 זהו מנהג חדש יחסית שהחל בעת החדשה